
            Către,
BIROUL PERMANENT 
AL

CAMEREI DEPUTAȚILOR

Vă înaintăm, alăturat, raportul comun asupra proiectului de Lege pentru aprobarea Ordonanței de urgență a Guvernului nr.29/2019 privind modificarea și completarea unor acte normative în materie electorală, precum și pentru unele măsuri pentru organizarea alegerilor pentru membrii din România în Parlamentul European și a referendumului național din 26 mai 2019, trimis spre dezbatere în fond, în procedură de urgență, Comisiei juridice, de disciplină și imunități și Comisiei pentru administrație publică și amenajarea teritoriului, cu adresa nr. PLx. 280 din 18 iunie 2019.
În raport cu obiectul și conținutul său, proiectul de lege face parte din categoria legilor organice.
	PREŞEDINTE,

                Alina-Elena TĂNĂSESCU


	PREŞEDINTE,

Marius-Constantin BUDĂI

RAPORT COMUN
asupra

Proiectului de Lege pentru aprobarea Ordonanței de urgență a Guvernului nr.29/2019 privind modificarea și completarea unor acte normative în materie electorală, precum și pentru unele măsuri pentru organizarea alegerilor pentru membrii din România în Parlamentul European și a referendumului național din 26 mai 2019
În conformitate cu prevederile art.95 și 117 alin.(3) din Regulamentul Camerei Deputaților, republicat, cu modificările ulterioare, Comisia juridică, de disciplină și imunități și Comisia pentru administraţie publică şi amenajarea teritoriului au fost sesizate spre dezbatere, în fond, în procedură de urgență cu PLx. 280/2019 - proiect de Lege pentru aprobarea Ordonanței de urgență a Guvernului nr.29/2019 privind modificarea și completarea unor acte normative în materie electorală, precum și pentru unele măsuri pentru organizarea alegerilor pentru membrii din România în Parlamentul European și a referendumului național din 26 mai 2019.
Camera Deputaţilor este Cameră decizională potrivit prevederilor art. 75 din Constituţia României, republicată, şi ale art.92 alin.(9) pct.2 din Regulamentul Camerei Deputaților, republicat, cu modificările ulterioare.
Senatul, în calitate de primă Cameră sesizată, a adoptat proiectul de lege în ședința din data de 11 iunie 2019, ca urmare a depășirii termenului de adoptare, potrivit art.75 alin. (2) teza a III-a din Constituția României, republicată.
Consiliul Legislativ a avizat favorabil proiectul de ordonanță de urgență, cu observații  și propuneri, conform avizului nr. 361 din 8 mai 2019.

Comisia pentru drepturile omului, culte și problemele minorităților naționale a avizat favorabil proiectul de lege, conform avizului nr. 4c-6/426 din 26 iunie 2019.

Comisia pentru comunitățile de români din afara granițelor țării a avizat favorabil proiectul de lege, conform avizului nr. 4c-21/517 din 25 iunie 2019.

Comisia pentru buget, finanțe și bănci a avizat favorabil proiectul de lege, conform avizului  nr. 4c-2/523 din 26 septembrie 2019.
Guvernul României susține adoptarea proiectului de  lege  în  forma  adoptată  de Guvern, conform punctelor de vedere nr.32/DPSG/17.01.2020 și nr.6487/NS/01.07.2021.

Proiectul de lege are ca obiect de reglementare modificarea și completarea unor acte normative în materie electorală, precum  și reglementarea  unor  măsuri pentru organizarea alegerilor pentru membrii din România în Parlamentul European și a referendumului național din 26 mai 2019, în sensul eficientizării și ordonării activității infrastructurii implicate atât în organizarea și desfășurarea alegerilor pentru Parlamentul European cât și a referendumului național, al eliminării eventualelor disfunctionalități precum și al înlăturării vidului de reglementare  în ceea ce privește desfășurarea concomitentă a operațiunilor electorale   și referendare.
În conformitate cu prevederile art.62, 64 și 132 din Regulamentul Camerei Deputaților, republicat, cu modificările ulterioare, comisiile au examinat inițiativa legislativă în ședințe separate.  
Membrii Comisiei pentru administrație publică și amenajarea teritoriului au examinat proiectul de lege în ședința din 28 octombrie 2024.

La şedinţa Comisiei pentru administrație publică și amenajarea teritoriului deputaţii au fost prezenţi conform listei de prezenţă.

La dezbateri a participat în calitate de invitat, în conformitate cu prevederile art. 56 și 57 din Regulamentul Camerei Deputaţilor, republicat, cu modificările ulterioare, domnul Zsombor Vajda - vicepreședinte în cadrul Autorității Electorale Permanente.
Membrii Comisiei pentru administrație publică și amenajarea teritoriului au hotărât, cu majoritate de voturi, adoptarea proiectului de Lege pentru aprobarea Ordonanței de urgență a Guvernului nr.29/2019 privind modificarea și completarea unor acte normative în materie electorală, precum și pentru unele măsuri pentru organizarea alegerilor pentru membrii din România în Parlamentul European și a referendumului național din 26 mai 2019, cu amendamente admise prezentate în anexa la prezentul raport.
Membrii Comisiei juridice, de disciplină și imunități au examinat inițiativa legislativă în ședința desfășurată în sistem mixt în ziua de 29 octombrie 2024 și au hotărât, cu majoritate de voturi, să aprobe raportul preliminar al Comisiei pentru administrație publică și amenajarea teritoriului.

La ședința Comisiei juridice, de disciplină și imunități deputații au fost prezenți conform listei de prezentă.

În urma dezbaterilor și a opiniilor exprimate, membrii comisiilor sesizate în fond au hotărât, cu majoritate de voturi, adoptarea Proiectului de pentru aprobarea Ordonanței de urgență a Guvernului nr.29/2019 privind modificarea și completarea unor acte normative în materie electorală, precum și pentru unele măsuri pentru organizarea alegerilor pentru membrii din România în Parlamentul European și a referendumului național din 26 mai 2019, cu amendamente admise prezentate în anexa care face parte integrantă din prezentul raport comun.
În raport de obiectul și conținutul său, proiectul de lege face parte din categoria legilor organice.

	PREŞEDINTE,

   Alina-Elena TĂNĂSESCU


	PREŞEDINTE,

Marius-Constantin BUDĂI 


	SECRETAR,

            Raluca Giorgiana DUMITRESCU
	SECRETAR,

Cristine THELLMANN 

	Șef serviciu, Andrada ARMENCEA 

Consilier parlamentar, Andreea SÂRBU                                                                                                                                                                                                
	Șef serviciu, Nicoleta TOMA



Anexa 
AMENDAMENTE ADMISE

	Nr.
Crt.
	Text OUG nr.29/2019
	Text Senat
	Amedamente propuse

(autor amendamente) 
	Motivare

	1. 
	
	Titlul legii

LEGE
privind modificarea şi completarea unor acte normative în materie electorală, precum şi pentru unele măsuri pentru organizarea alegerilor pentru membrii din România în Parlamentul European şi a referendumului naţional din 26 mai 2019


	Nemodificat
	

	2. 
	
	Articol unic.- Se aprobă Ordonanța de urgență a Guvernului nr. 29 din 8 mai 2019 privind modificarea şi completarea unor acte normative în materie electorală, precum şi pentru unele măsuri pentru organizarea alegerilor pentru membrii din România în Parlamentul European şi a referendumului naţional din 26 mai 2019, publicată în Monitorul Oficial al României, Partea I, nr. 358 din 8 mai 2019.
	Articol unic.– Se aprobă Ordonanța de urgență a Guvernului nr. 29 din 8 mai 2019 privind modificarea şi completarea unor acte normative în materie electorală, precum şi pentru unele măsuri pentru organizarea alegerilor pentru membrii din România în Parlamentul European şi a referendumului naţional din 26 mai 2019, publicată în Monitorul Oficial al României, Partea I, nr.358 din 8 mai 2019, cu următoarea modificare:
Autor: Comisia juridică de disciplină și imunități

	Tehnică legislativă

	3. 
	Titlul Ordonanței

ORDONANŢĂ DE URGENTĂ privind modificarea şi completarea unor acte normative în materie electorală, precum şi pentru unele măsuri pentru organizarea alegerilor pentru membrii din România în Parlamentul European şi a referendumului naţional din 26 mai 2019


	
	Nemodificat
	

	4. 
	
Art. I. - Legea nr. 3/2000 privind organizarea şi desfăşurarea referendumului, publicată în Monitorul Oficial al României, Partea I, nr. 84 din 24 februarie 2000, cu modificările şi completările ulterioare, se modifică după cum urmează:

	
	Nemodificat
	

	5. 
	1.
Articolul 151 va avea următorul cuprins:
Art. 151. - (1) În situaţia în care referendumul naţional are loc la aceeaşi dată cu alegerile pentru Senat şi Camera Deputaţilor, alegerile pentru Preşedintele României, alegerile pentru membrii din România în Parlamentul European sau alegerile pentru autorităţile administraţiei publice locale, după caz, alegătorii votează în aceleaşi secţii de votare, în acelaşi interval de timp, cu aceleaşi ştampile cu menţiunea «VOTAT», pe buletine de vot separate, prezenţa la vot fiind consemnată pe liste electorale distincte pentru cele două tipuri de scrutin.
(2)
În situaţia prevăzută la alin. (1), alegătorii pot opta să îşi exercite dreptul de vot numai pentru un singur tip de scrutin sau pentru ambele scrutine.
(3)
În cazul în care alegătorul care se prezintă la vot la o secţie de votare din ţară optează pentru participarea la un singur tip de scrutin, preşedintele biroului electoral al secţiei de votare sau membrul desemnat de către acesta va bara, în prezenţa alegătorului, cu o linie orizontală, rubrica destinată semnăturii din lista electorală permanentă aferentă tipului de scrutin pentru care nu a optat.
(4)
În situaţia prevăzută la alin. (1), pe actul de identitate al alegătorului se aplică o singură dată ştampila cu menţiunea „VOTAT" şi data scrutinului sau, după caz, un singur timbru autocolant cu menţiunea „VOTAT” şi data scrutinului, conform modelului aprobat pentru alegerile care se organizează la aceeaşi dată cu referendumul naţional.
(5) În situaţia prevăzută la alin.(1), organizarea şi desfăşurarea referendumului naţional, atribuţiile care revin autorităţilor publice, precum şi procedura de votare se realizează cu aplicarea corespunzătoare a prevederilor legale privind alegerile pentru Senat şi Camera Deputaţilor, alegerile pentru Preşedintele României, alegerile pentru membrii din România în Parlamentul European sau alegerile pentru autorităţile administraţiei publice locale, după caz.
(6) În situaţia prevăzută la alin.(1), operaţiunile necesare organizării şi desfăşurării referendumului naţional sunt îndeplinite de organismele electorale constituite pentru alegerile pentru Senat şi Camera Deputaţilor, alegerile pentru Preşedintele României, alegerile pentru membrii din România în Parlamentul European sau alegerile pentru autorităţile administraţiei publice locale, după caz.
(7) În situaţia prevăzută la alin.(1), hârtia necesară pentru tipărirea buletinelor de vot şi tipărirea buletinelor de vot pentru referendumul naţional se asigură potrivit prevederilor legale aplicabile alegerilor pentru Senat şi Camera Deputaţilor, alegerilor pentru Preşedintele României, alegerilor pentru membrii din România în Parlamentul European sau alegerilor pentru autorităţile administraţiei publice locale, după caz.
(8)
În situaţia prevăzută la alin. (1), primarii vor asigura urne de vot distincte pentru fiecare scrutin.
 (9) În situaţia prevăzută la alin.(1), observatorii şi reprezentanţii mass-mediei acreditaţi să observe desfăşurarea votării la alegerile pentru Senat şi Camera Deputaţilor, alegerile pentru Preşedintele României, alegerile pentru membrii din România în Parlamentul European sau alegerile pentru autorităţile administraţiei publice locale, după caz, au dreptul să observe şi operaţiunile specifice referendumului naţional.
(10) În situaţia prevăzută la alin.(1), Guvernul stabileşte prin hotărâre măsuri pentru organizarea şi desfăşurarea referendumului naţional, cu aplicarea corespunzătoare a prevederilor legale aplicabile alegerilor care se organizează la aceeaşi dată cu referendumul naţional.
	
	1. La articolul I punctul 1, alineatele (1), (4), (5), (6), (7), (9) și (10) ale art. 151 se modifică și vor avea următorul cuprins:
Art. 151. – (1) În situaţia în care referendumul naţional sau local are loc la aceeaşi dată cu alegerile pentru Senat şi Camera Deputaţilor, alegerile pentru Preşedintele României, alegerile pentru membrii din România în Parlamentul European sau alegerile pentru autorităţile administraţiei  publice  locale,  după  caz, alegătorii votează în aceleaşi secţii de votare, în acelaşi interval de timp, cu aceleaşi ştampile cu menţiunea «VOTAT», pe buletine de vot separate, prezenţa la vot fiind consemnată pe liste electorale distincte pentru cele două tipuri de scrutin.
Autor: Comisia pentru administrație
Nemodificat

Nemodificat

(4)
În situaţia prevăzută la alin. (1), pe actul de identitate al alegătorului se aplică o singură dată ştampila cu menţiunea „VOTAT" şi data scrutinului sau, după caz, un singur timbru autocolant cu menţiunea „VOTAT” şi data scrutinului, conform modelului aprobat pentru alegerile care se organizează la aceeaşi dată cu referendumul naţional sau local.

Autor: deputat Andrei Lupu – neafiliat
 (5)
În situaţia prevăzută la alin.(1), organizarea şi desfăşurarea referendumului national sau local, atribuţiile care revin autorităţilor publice, precum şi procedura de votare se realizează cu aplicarea corespunzătoare a prevederilor legale privind alegerile pentru Senat şi Camera Deputaţilor, alegerile pentru Preşedintele României, alegerile pentru membrii din România în Parlamentul European sau alegerile pentru autorităţile administraţiei publice locale, după caz.
Autor: Comisia juridică de disciplină și imunități
(6)
În situaţia prevăzută la alin.(1), operaţiunile necesare organizării şi desfăşurării referendumului national sau local sunt îndeplinite de organismele electorale constituite pentru alegerile pentru Senat şi Camera Deputaţilor, alegerile pentru Preşedintele României, alegerile pentru membrii din România în Parlamentul European sau alegerile pentru autorităţile administraţiei publice locale, după caz.
Autor: Comisia juridică de disciplină și imunități
(7)
În situaţia prevăzută la alin.(1), hârtia necesară pentru tipărirea buletinelor de vot şi tipărirea buletinelor de vot pentru referendumul naţional sau local se asigură potrivit prevederilor legale aplicabile alegerilor pentru Senat şi Camera Deputaţilor, alegerilor pentru Preşedintele României, alegerilor pentru membrii din România în Parlamentul European sau alegerilor pentru autorităţile administraţiei publice locale, după caz.
Autor: Comisia juridică de disciplină și imunități
Nemodificat

(9)
În situaţia prevăzută la alin.(1), observatorii şi reprezentanţii mass-mediei acreditaţi să observe desfăşurarea votării la alegerile pentru Senat şi Camera Deputaţilor, alegerile pentru Preşedintele României, alegerile pentru membrii din România în Parlamentul European sau alegerile pentru autorităţile administraţiei publice locale, după caz, au dreptul să observe şi operaţiunile specifice referendumului national sau local.
Autor: Comisia juridică de disciplină și imunități
(10) În situaţia prevăzută la alin.(1), Guvernul stabileşte prin hotărâre măsuri pentru organizarea şi desfăşurarea referendumului naţional sau local, cu aplicarea corespunzătoare a prevederilor legale aplicabile alegerilor care se organizează la aceeaşi dată cu referendumul national sau local.
Autor: Comisia juridică de disciplină și imunități și Grup PNL
	Tehnică legislativă          



	6. 
	2. În tot cuprinsul anexelor nr. 2-6, sintagma „Pct. 2 >/= Pct. 5 + pct. 6 + pct. 7” se înlocuieşte cu sintagma „Numărul participanţilor trebuie să fie egal cu suma ce rezultă din adiţionarea cifrelor de la pct. 5, 6 şi 7.”

	
	Nemodificat
	

	7. 
	Art. II. - Legea nr. 334/2006 privind finanţarea activităţii partidelor politice şi a campaniilor electorale, republicată în Monitorul Oficial al României, Partea I, nr. 446 din 23 iunie 2015, cu modificările şi completările ulterioare, se modifică şi va avea următorul cuprins:

1. La articolul 38 alineatul (2), litera f) va avea următorul cuprins:
,,f) cheltuieli aferente serviciilor de telefonie şi internet, cheltuieli de transport şi cazare ale candidaţilor, cheltuieli de hrană, cazare şi transport ale voluntarilor şi ale membrilor partidului politic, cheltuieli pentru închirierea de spaţii şi echipamente, cheltuieli pentru vestimentaţia voluntarilor şi a membrilor partidului politic inscripţionată cu denumirea sau numele competitorului electoral, cheltuieli de protocol destinate organizării de reuniuni electorale, cheltuieli pentru asistenţă juridică și alte tipuri de consultanţă, precum şi pentru plata serviciilor mandatarilor financiari în cuantum de maximum 30% din totalul cheltuielilor care pot fi efectuate în campania electorală;”
2. Alineatul (2) al articolului 42 va avea următorul cuprins:
„(2) Controlul privind subvenţiile de la bugetul de stat va fi efectuat şi de Curtea de Conturi, conform dispoziţiilor Legii nr. 94/1992 privind organizarea şi funcţionarea Curţii de Conturi, republicată, cu modificările şi completările ulterioare.”

	
	Nemodificat
	

	8. 
	Art. III. - După articolul 22 din Legea nr. 208/2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente, publicată în Monitorul Oficial al României, Partea I, nr. 553 din 24 iulie 2015, cu modificările şi completările ulterioare, se introduce un nou articol, art. 221, cu următorul cuprins:
Art. 221. - Primarii au obligaţia de a asigura accesibilitatea localurilor de vot, conform metodologiei aprobate prin hotărâre a Autorităţii Electorale Permanente.

	
	Nemodificat
	

	9. 
	Art. IV. - (1) Indemnizaţiile preşedinţilor birourilor electorale ale secţiilor de votare, ale locţiitorilor acestora, precum şi ale operatorilor de calculator ai birourilor electorale ale secţiilor de votare prevăzute la art. 16 alin. (4) din Ordonanţa de urgenţă a Guvernului nr. 6/2019 privind unele măsuri pentru buna organizare şi desfăşurare a alegerilor pentru membrii din România în Parlamentul European din anul 2019, se majorează cu 45 de lei pentru fiecare zi de activitate.

(2)
Indemnizaţiile membrilor birourilor electorale judeţene, ale membrilor birourilor electorale ale sectoarelor municipiului Bucureşti şi ale membrilor biroului electoral pentru secţiile de votare din străinătate prevăzute la art. 16 alin. (4) din Ordonanţa de urgenţă a Guvernului nr. 6/2019, se majorează la 190 de lei pentru fiecare zi de activitate.

(3)
Indemnizaţiile personalului tehnic auxiliar al biroului electoral pentru secţiile de votare din străinătate prevăzute la art. 16 alin. (4) din Ordonanţa de urgenţă a Guvernului nr. 6/2019, se majorează la 190 de lei pentru fiecare zi de activitate.
(4)
Majorarea indemnizaţiilor prevăzute la alin. (2) şi (3) se aplică începând cu data intrării în vigoare a prezentei ordonanţe de urgenţă.

	
	Nemodificat
	

	10. 
	Art. V. - (1) La alegerile pentru membrii din România în Parlamentul European din anul 2019 vor fi repartizate 33 de mandate, acest număr fiind utilizat în operaţiunile prevăzute de art. 51 alin. (2) şi art. 52 alin. (1) şi (4) din Legea nr. 33/2007 privind organizarea şi desfăşurarea alegerilor pentru Parlamentul European, republicată, cu modificările ulterioare.

(2)
Candidatul declarat ales căruia îi va reveni cel de-al 33-lea mandat îşi va prelua mandatul, conform Deciziei (UE) 2018/937 a Consiliului European din 28 iunie 2018
de stabilire a componenţei Parlamentului European, după data la care retragerea Regatului Unit al Marii Britanii şi al Irlandei de Nord din Uniunea Europeană va produce efecte juridice.

(3)
În cazul candidatului prevăzut la alin. (2), prevederile art. 9 alin. (l)-(3) din Legea nr. 33/2007, republicată, cu modificările ulterioare, se aplică de la data preluării efective a mandatului de parlamentar european.
	
	Nemodificat
	

	11. 
	Art. VI. - (1) Cheltuielile pentru hârtia necesară tipăririi buletinelor de vot şi pentru tipărirea buletinelor de vot aferente referendumului naţional din data de 26 mai 2019 se suportă din bugetul de stat, prin bugetul Autorităţii Electorale Permanente, în limita sumelor destinate acţiunilor aferente alegerilor pentru membrii din România în Parlamentul European din anul 2019.

(2) Cheltuielile pentru amenajarea secţiilor de votare la alegerile pentru membrii din România în Parlamentul European şi referendumul naţional din 26 mai 2019 se suportă din bugetul de stat, prin bugetul Ministerului Afacerilor Interne, pentru instituţiile prefectului.

	
	Nemodificat
	

	12. 
	Art. VII. - Listele electorale utilizate la referendumul naţional din data de 26 mai 2019 se predau şi se arhivează potrivit prevederilor art. 121 din Legea nr. 208/2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente cu modificările și completările ulterioare.


	
	Nemodificat

